EkBass/fiwiki-20250220-pages-articles huggingface dataset:
Wille Kaipainen

Wilhelm (Wille) Johannes Kaipainen (10. marraskuuta 1918 PoriKuka kukin on 1978 (Runeberg.org) – 16. marraskuuta 2006 OuluMuistot.hs.fi ) oli suomalainen lääkäri ja professori. Kaipaisen vanhemmat olivat pastori Otto Kaipainen ja Anna Groundstroem ja puoliso vuodesta 1945 käsityönopettaja Anna Kaarina Marttila. Kaipainen tuli ylioppilaaksi Porin ruotsinkielisestä yhteiskoulusta 1936 ja valmistui lääketieteen lisensiaatiksi 1947. Tohtoriksi Kaipainen väitteli 1952, ja seuraavana vuonna hän sai sisätautien erikoislääkärin pätevyyden. Helsingin yliopiston sisätautiopin dosentti Kaipaisesta tuli 1955. Hän toimi uransa alkuvuosina sekä yliopistossa tutkimustehtävissä että eri sairaaloissa ja myös Helsingin keskusvankilassa lääkärinä, samoin kuin sairaalahygieenikkona. Oulun yliopiston sisätautiopin professori Kaipaisesta tuli 1964. Hän tutki antibioottien vaikutusta ja homatologiaa.Facta2001, WSOY 1981, 7. osa, palsta 427 == Lähteet == ==Kirjallisuutta== * Markku Ikäheimo ym. 2002. Eturintamien mies: W. J. Kaipainen. Oulu: Pohjois-Pohjanmaan sairaanhoitopiirin kuntayhtymä. 128 s. Luokka:Suomalaiset lääkärit Luokka:Oulun yliopiston professorit Luokka:Suomalaiset professorit Luokka:Vuonna 1918 syntyneet Luokka:Vuonna 2006 kuolleet
Sergei Tšernetski

Sergei Sergejevitš Tšernetski (, s. 23. helmikuuta 1979 Murmansk, Neuvostoliitto) on venäläis-valkovenäläinen jääpalloilija, joka on edustanut mm. murmanskilaista Murmania ja kazanilaista Raketa Kazania. Tšernetski aloitti uransa Valko-Venäjän jääpallomaajoukkueessa vuoden 2003 kisoissa ja on edustanut sen jälkeen Valko-Venäjää kaikkiaan pelaajana vuoteen kaikissa MM- kisoissa vuoteen 2013 mennessä. Hän on ollut useasti ratkaisevassa asemassa Valko-Venäjän varmistaessa nousua A-sarjaan. Tšernetski on toiminut vuodesta 2008 pelaaja-valmentajana.Rusbandy.ru, 4.1.2013 ==Lähteet== * Bandysidan: Sergei Tsernetski * Tsernetski Venäjän jääpalloliigan tietokannassa === Viitteet === Luokka:Valkovenäläiset jääpalloilijat Luokka:Valkovenäläiset jääpallovalmentajat Luokka:Venäläiset jääpalloilijat Luokka:Vuonna 1979 syntyneet Luokka:Elävät henkilöt
Val-d’Or Foreurs

Val d’Or Foreurs on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Centre Air Creebec Val-d'Orissa, Quebecissa. Foreursissa ovat pelanneet muun muassa NHL:ssä pelanneet Roberto Luongo, Stéphane Veilleux sekä Kris Letang. ==Joukkue== Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka 78 William Blackburn L 2003 Hébertville, Québec, Kanada Émile Beaunoyer L 2006 Drummondville, Québec, Kanada Cédric Massé L 2005 Rimouski, Québec, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 2 Émile Desjardins L 2004 Amos, Québec, Kanada 94 Nathan Bolduc L 2004 Val-d'Or, Québec, Kanada William-Charles Bishop L 2004 Baie d'Urfée, Québec, Kanada Pierre-Marc Minville L 2005 Montreal, Québec, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 12 Jason Desruisseaux L VLH 2004 Warwick, Québec, Kanada 24 Matis Ouellet R KH 2005 Rouyn-Noranda, Québec, Kanada 27 Frédéric Potvin R OLH 2004 Val-d'Or, Québec, Kanada 34 Tommy-Lee Vieira L KH 2005 Saint-Eustache, Québec, Kanada 72 Nathan Brisson L KH 2006 Saint-Eustache, Québec, Kanada Donovan Arsenault R OLH 2004 Richmond, Prinssi Edwardin saari, Kanada Jérémy Leroux R OLH 2006 Laval, Québec, Kanada Noah Reinhart R OLH 2004 Dundas, Ontario, Kanada Brett Yuzik R OLH 2006 Candiac, Québec, Kanada Lähde: EliteProspectshttps://www.eliteprospects.com/team/892/val-d-or-foreurs Viitattu 5.10.2021. == Joukkueenjohto == * Päävalmentaja: Maxime Desruisseaux * Apuvalmentaja: Eric Bouchard * Apuvalmentaja: Shawn Boutin * Apuvalmentaja: Guillaume Vallée * Maalivahtivalmentaja: Mario Baril * Videovalmentaja: Adam Blais * Huoltopäällikkö: Dominic Beaudet * Toimitusjohtaja: Pascal Daoust Lähde: EliteProspectshttps://www.eliteprospects.com/team/892/val-d-or-foreurs Viitattu 5.10.2021. == Lähteet == == Aiheesta muualla == * Val d'Or Foreursin verkkosivut * Val d'Or Foreursin EliteProspects sivut Luokka:Kanadalaiset jääkiekkoseurat Luokka:Québecin urheiluseurat
Sally Beamish

Sally Beamish (s. 1956AllMusic: Sally Beamish) on brittiläinen säveltäjä. Hän on lontoolaissyntyinen ja oli aluksi alttoviulisti. Hän muutti vuonna 1990 Skotlantiin kehittämään uraansa säveltäjänä. Hänen tuotantoonsa ovat vaikuttaneet jazz ja perinteinen skotlantilaismusiikki. Hän on säveltänyt konserttomuotoisia teoksia monille solisteille, kuten Tabea Zimmermannille, Håkan Hardenbergerille ja Steven Isserlisille.Sally Beamish Beamishin teoksia on esitetty kansainvälisesti, ja vuodesta 1999 lähtien BIS-levymerkki on levyttänyt suuren osan hänen tuotannostaan. Beamish on saanut kunniatohtorin arvon Glasgow'n yliopistosta. Hänelle on myös myönnetty Creative Scotland - ja Paul Hamlyn -palkinnot. Hän on Leeds College of Musicin vieraileva luennoitsija. Soittajana Beamish opiskeli Bruno Giurannan johdolla. Hän sai sävellysopetusta Anthony Gilbertiltä ja Lennox Berkeleyltä. Opintojensa jälkeen hän esiintyi Raphael Ensemblen ja London Sinfoniettan jäsenenä. Hän meni naimisiin sellisti Robert Irvinen kanssa. Beamish perusti Chamber Group of Scotlandin ja on saanut paljon huomiota sille säveltämillään teoksilla. Häneltä ovat tilanneet teoksia muiden muassa Robert Cohen, Robert Dukes, Tabea Zimmermann, Evelyn Glennie ja Anthony Marwood. AllMusic nimeää hänen tunnetuimmaksi teoksekseen konserton The Imagined Sound of Sun, joka on sävelletty saksofonisti John Harlelle ja jonka levytti Ola Rudner BIS:lle. == Lähteet == Luokka:Brittiläiset säveltäjät Luokka:Brittiläiset alttoviulistit Luokka:Vuonna 1956 syntyneet Luokka:Elävät henkilöt
Asutustarkastaja

Asutustarkastaja oli aiemmin Suomessa asutushallituksen alainen paikallinen virkamies, jonka tehtävänä oli johtaa ja valvoa asutustoimintaa sekä valtion virkatalojen hoitoa ja käyttöä. Asutustarkastajan virat perustettiin vuonna 1919 annetulla asetuksella.Asetus 11.4.1919. Vuonna 1931 annetulla asetuksellaAsetus eräiden virkatalojentarkastajien virkain muuttamisesta asutustarkastajien viroiksi ja eräiden lakkauttamisesta (22.12.1931). muutettiin Uudenmaan itäisen, Turun ensimmäisen, Turun toisen, Hämeen itäisen ja Vaasan tarkastuspiirien virkatalojentarkastajien virat asutustarkastajien viroiksi. Vuonna 1932 Suomessa oli viisitoista asutustarkastajan virkaa.Asetus 12.1.1932. Piirijaon vahvisti maatalousministeriö. == Asutustarkastajan tehtävät == Asutustarkastajan tuli: * johtaa ja valvoa asutustoimintaa hänelle uskotussa piirissä sekä valvoa valtion virkatalojen hoitoa ja käyttöä; * suorittaa asutustoimintaa varten tarpeellisia arvioimisia, katselmuksia ja muita tehtäviä; * johtaa ja valvoa asutuslautakuntien toimintaa, valvoa lainan muodossa tai muuten valtion avustusta nauttivien muidenkin asutustyön välittäjien toimintaa, sekä tarpeen tullen paikalla tarkastaa, ovatko asutustoimintaan myönnetyt lainat ja muut varat asianmukaisesti käytetyt sekä tilit asiallisesti pidetyt ja oikeat; * pyydettäessä antaa vuokralautakunnille neuvoa niiden toimintaa ja menettelytapaa koskevissa asioissa, tarpeen ja tilaisuuden mukaan käydä paikalla neuvomassa vuokralautakuntia niiden tehtävissä, asutushallituksen edustajana olla läsnä vuokra-alueiden järjestelytoimituksissa sen mukaan kuin siitä oli säädetty; * ennen helmikuun loppua kunnilta ja muilta valtion lainaa nauttivilta asutustyön välittäjiltä koota asutushallituksen hyväksymien kaavojen mukaan laaditut tiliotteet ja tilastokertomukset edelliseltä vuodelta ja aikanaan tarkastettuina ja hyväksyttyinä lähettää ne asutushallitukselle; * valvoa asutuslautakuntien avulla asutustilojen käyttöä; sekä * suorittaa muitakin tehtäviä, joita asutushallitus asutustoiminnan edistämiseksi tai tilattoman väestön aseman parantamiseksi määräsi. == Lähteet == === Lakiviitteet === Luokka:Suomen asutustoiminta
Samantha Jade

Samantha Jade Gibbs (s. 18. huhtikuuta 1987 Perth) on australialainen laulaja- lauluntekijä. Jade voitti vuonna 2012 Australian The X Factor -laulukilpailun. Ennen sitä hänellä oli kolme vuotta kestänyt levytyssopimus Jive Recordsin kanssa, jonka aikana hän julkaisi yhden singlen. Voiton myötä hän sai levytyssopimuksen Sony Music Entertainmentin kanssa. Jade on tehnyt kappaleita myös muille artisteille, kuten JoJolle ja Ashley Tisdalelle. Jaden esikoisalbumi Samantha Jade julkaistiin joulukuussa 2012. Se sisältää uudelleenäänitetyt versiot kappaleista, jotka hän esitti The X Factorissa. == Diskografia == === Albumit === *Samantha Jade (2012) *Nine (2015) === Singlet === *”Step Up” (2006) *”Turn Around” (2007) *”Secret” (2009) *”What You’ve Done to Me” (2012) *”Christmas at Last” (2012) *”Firestarter” (2013) *”Soldier” (2013) *”I Am Australian” (2014) *”Up!” (2014) *”Sweet Talk” (2014) *”Shake That” (mukana Pitbull, 2015) *”Always” (2016) *”Hurt Anymore” (mukana Cyrus, 2016) *”Nothing Without You” (2017) *”Circles on the Water” (2017) == Lähteet == == Aiheesta muualla == * Samantha Jaden kotisivut Luokka:Australialaiset laulajat Luokka:Vuonna 1987 syntyneet Luokka:Elävät henkilöt
Tom Thabane

Motsoahae Thomas ”Tom” Thabane (s. 28. toukokuuta 1939) on lesotholainen poliitikko, joka on toiminut kahdesti Lesothon pääministerinä. Thabane on suorittanut kandidaatintutkínnon valtio-opissa ja englannin kielessä. Hän toimi monissa ministerinviroissa vuosina 1990–2006. Hän on johtanut myös Afrikan yhtenäisyysjärjestö OAU:ta. Thabane nousi Lesothon pääministeriksi kesäkuussa 2012, kun vaaliliitto, jota veti hänen johtamansa puolue All Basotho Convention (ABC), oli voittanut toukokuun parlamenttivaalit. Vaalivoitto katkaisi Pakalitha Mosisilin 14 vuotta jatkuneen valtakauden. Thabane johti hatarasti liittoutunutta koalitiohallitusta, joka alkoi horjua pahoin vuonna 2014. Thabane oli joutumassa epäluottamusäänestykseen, kun hän jäädytti kesäkuussa parlamentin toiminnan. Tämä suututti koalition muita puolueita. Lesothon sisäiset jännitteet kasvoivat entisestään, kun elokuussa 2014 Thabane erotti puolustusvoimien komentajan Tlali Kamolin. Thabane syytti tämän jälkeen armeijaa vallankaappauspyrkimyksistä ja pakeni lyhyeksi ajaksi Etelä-Afrikkaan. Helmikuussa 2015 pidetyt vaalit päättyivät tasaiseen tulokseen, mutta pienten puolueiden kanssa liittoutunut Mosisili onnistui saamaan taakseen riittävän tuen ja palasi pääministeriksi maaliskuussa 2015. Thabane tunnusti tappionsa. Mosisilin hallitus kaatui heinäkuussa 2017, ja Thabanen ABC-puolue sai vaalivoiton. Hänestä tuli toistamiseen Lesothon pääministeri. Thabanen asema heikkeni tammikuussa 2020, kun julkisuuteen tuli tieto siitä, että poliisi tutki hänen ja hänen vaimonsa yhteyttä hänen ex- vaimon murhaan. ABC:n johto vaati välitöntä eroa. Thabane myöntyi, mutta ei suostunut eroamaan heti. Thabane jäädytti maaliskuussa parlamentin toiminnna, kun se oli hyväksynyt perustuslain lisäyksen, joka heikensi pääministerin mahdollisuutta parlamentin hajottamiseen. Perustuslakituomioistuin kumosi 17. huhtikuuta Thabanen päätöksen. Hallitus kaatui 11. toukokuuta, ja Thabane erosi 19. päivä. Hänen seuraajakseen nousi valtiovarainministeri Moeketsi Majoro. Thabane on ollut kahdesti naimisissa, ja hänellä on kaksi lasta. Thabanen ensimmäinen vaimo Lipolelo murhattiin 14. kesäkuuta 2017. Tätä ammuttiin useita kertoja lähietäisyydeltä, kun tämä oli palaamassa kotiinsa. Thabaneilla oli tuolloin käynnissä riitainen avioero. Poliisi syytti Tom Thabanea palkkamurhaajien hankkimisesta, mutta syyttäjä lopulta hylksi tapauksen, kun tärkeää silminnäkijää ei saatu kiinni. Tom Thabanen lisäksi syytettynä oli hänen toinen vaimonsa Maesiah, jonka kanssa hän oli mennyt naimisiin kaksi kuukautta Lipolelon murhan jälkeen. == Lähteet == Luokka:Lesothon pääministerit Luokka:Vuonna 1939 syntyneet Luokka:Elävät henkilöt
Vuoden 1993 suuri tulva

Vuoden 1993 suuri tulva oli yksi kovimmista tulvista mitä Yhdysvalloissa on ollut. Se aiheutti vuonna 1993 touko- ja syyskuun välisenä aikana Illinoisin, Iowan, Kansasin, Minnesotan, Missourin, Nebraskan, Wisconsinin, Pohjois- ja Etelä-Dakotan osavaltioissa 50 ihmisen kuoleman ja 15 miljardin dollarin vahingot. == Lähteet == == Aiheesta muualla == Luokka:Tulvat Yhdysvalloissa Luokka:1900-luvun tulvat Luokka:Vuoden 1993 luonnonmullistukset
Sermon of Mockery

Sermon of Mockery on yhdysvaltalaisen death metal -yhtye Pyrexian esikoisalbumi. Se julkaistiin vuonna 1993 levymerkillä Drowned Productions. Vuonna 1999 Pathos Productions julkaisi albumin uudelleen. Uusintapainos sisältää yhtyeen demon Liturgy of Impurityn kappaleet. == Kappaleet == Kaikki kappaleet säveltänyt Pyrexia sekä sanoittanut Darryl Wagner. # # # # # # # # === Vuoden 1999 painos === # * # # # == Kokoonpano == * Darryl Wagner – laulu * Mike Andrejko – rummut * Chris Basile – bassokitara * Tony Caravella – kitara * Guy Marchais – kitara === Muut tekijät === * Natalie Henriquez – valokuvat * Chris Pervelis – valokuvat * Bridget Kolsch – valokuvat * Nick Curri – grafiikka * Wallace Milton – logo * Ken Gioia – äänittäjä, miksaaja * Jim Sabella – tuottaja, äänittäjä, miksaaja, masteroija == Arvostelut == * Sputnik Music: 4/5 http://www.sputnikmusic.com/review/57341/Pyrexia-Sermon-of-Mockery/ * Metal Crypt: 4.5/5 http://www.metalcrypt.com/pages/review.php?revid=2937 ==Lähteet== == Aiheesta muualla == * * Sermon of Mockery discogs.com -sivustolla Luokka:Vuoden 1993 esikoisalbumit Luokka:Pyrexian albumit
Lainvalmistelukunta

Lainvalmistelukunta oli Suomessa 1884–1978 toiminut valtionhallinnon toimielin, jonka tehtävänä oli valmistella esityksiä laeiksi ja asetuksiksi. == Historia == Suomeen määrättiin perustettavaksi vuonna 1884 asetuksella ”lainvalmistelukunta”-niminen pysyvä valtionlaitos laki- ja asetusehdotusten laatimista varten sekä yleisen että hallinnollisen lainsäädännön alalta.Asetus 11.7.1884. Vuonna 1917 annetun asetuksen mukaan lainvalmistelukunnan jäsenet määrättiin kolmeksi vuodeksi kerrallaan.Asetus Senaatin lainvalmistelukunnasta (24.10.1917). == Toiminta == Lainvalmistelukunta kuului oikeusministeriön valvonnan alle ja työskenteli osastoina, joihin kuhunkin kuului yksi vanhempi ja yksi nuorempi jäsen. Osasto valmisteli lakiesitykset vanhemman jäsenen johdolla. Kun lakiehdotus oli valmistunut, osaston piti ilmoittaa siitä valtioneuvostolle, joka, jos katsoi tarpeelliseksi, asetti edelleen asiaa käsittelemään komitean, jossa osaston vanhempi jäsen toimi puheenjohtajana ja nuorempi sihteerinä ja jonka tekemän ehdotuksen pohjalta osasto valmisti lakiehdotuksen lopulliseen muotoon. Muussa tapauksessa osasto saattoi asian käsittelyn päätökseen ilman komiteakäsittelyä. Tarpeen vaatiessa valtioneuvosto määräsi, että jonkin asian valmistelemisessa oli oltava osallisena useampia jäseniä kuin kaksi. Lainvalmistelukunnassa oli viisi osastoa vuonna 1936. Osastoja kutsuttiin myös jaostoiksi. == Kuuluisia jäseniä == Muun muassa Suomen ensimmäinen tasavallan presidentti K. J. Ståhlberg toimi presidenttikautensa jälkeen lainvalmistelukunnan kolmannen jaoston vanhempana jäsenenä kaksikymmentä vuotta vuosina 1926–1946. == Lähteet == === Lakiviitteet === == Aiheesta muualla == * Markku Tyynilä: Lainvalmistelukunta 1884–1964, tutkimus lainvalmistelukunnan aseman ja organisaation kehitysvaiheista lainvalmistelukunnan perustamisesta 1884 vuoteen 1964. Suomalainen lakimiesyhdistys 1984, ISBN 951-855-071-9. Luokka:Oikeusministeriö Luokka:Suomen oikeushistoria
Hatred, Anger and Disgust

Hatred, Anger and Disgust on yhdysvaltalaisen death metal -yhtyeen Pyrexian EP-levy. Se ilmestyi vuonna 1995 Mockery Recordsin julkaisemana tuhannen kappaleen rajoitettuna painoksena. Albumi on ensimmäinen, jolla laulajana toimii Keith DeVito. == Kappaleet == # # # == Kokoonpano == * Chris Basile – bassokitara * Rob Maresca – rummut * Guy Marchais – kitara * Phil Selfridge – kitara * Keith DeVito – laulu == Lähteet == == Aiheesta muualla == * * Luokka:Vuoden 1995 EP:t Luokka:Pyrexian albumit
Loihtiminen

Loihtiminen (synonyymit: taikoa, saada aikaan tyhjästä) oli aiemmin Suomessa vuoden 1889 rikoslaissa mainittu rikos. Rikoslaissa säädettiin, että ”joka maksusta harjoittaa tietäjäntointa, loihtimista tahi muuta senkaltaista taikausta, vetäköön sakkoa [enintään kaksisataa markkaa].”Rikoslaki (1889) 42. luku 8 §. Tämä pykälä kumottiin vuonna 1998.(42 luvun) 7–8 § on kumottu Lailla 24.7.1998/563. == Lähteet == === Lakiviitteet === Luokka:Rikokset
Wings (kappale)

Wings on brittiläisen Birdyn elokuussa 2013 julkaistu single. Se on ensimmäinen single hänen samana vuonna julkaistulta Fire Within -albumilta. Musiikkivideo kappaleeseen julkaistiin elokuussa 2013. == Lähteet == Luokka:Vuoden 2013 kappaleet Luokka:Brittiläiset musiikkikappaleet
Inkeri Venho

Inkeri Venho (s. 4. huhtikuuta 1988) on suomalainen koripalloilija. Takamiehenä pelaava Venho on BC Nokian kasvatti. Hän on pelannut SM-sarjassa neljänä kautena. Venho pelasi BC Nokiassa yksittäisiä naisten SM-sarjan otteluita kolmella eri kaudella vuosina 2004–2008. Vakituiseksi joukkueen pelaajaksi hän nousi Nokian pelatessa I-divisioonaa vuosina 2010–2012 ja jälleen SM-sarjaa kaudella 2012–2013. Kaudeksi 2013–2014 Venho siirtyi pelaamaan I-divisioonan Tampereen Pyrintöön.http://www.basket.fi/sarjat/pelaajat/pelaaja/?season_id=85881&player;_id=201&league;_id=3 == Lähteet == * Inkeri Venho baskethotel.com * Inkeri Venho player profile eurobasket.com === Viitteet === Luokka:Suomalaiset koripalloilijat Luokka:Vuonna 1988 syntyneet Luokka:Elävät henkilöt
Type 80

Type 80 (ZTZ-80) on Kiinassa valmistettu taistelupanssarivaunu. Sitä on käyttänyt Kiinan Kansanvapautusarmeija (PLA) ja Sudan. Vaunutyypin seuraaja on Type 85 ja edeltäjiä esimerkiksi Type 59 ja Type 69/79, jotka pohjautuvat melko pitkälle T-55:n ja T-62:n konstruktioon. Type 80 sai NBC- suojajärjestelmän joukkotuhoaseita vastaan, ja sen panssaria voidaan vahvistaa komposiittilevyillä. Vaunutyypin runkoratkaisu on uusi, pääase entistä järeämpi ja vaunun ammunnanhallinta moderni sekä tietokoneavusteinen, lisäksi palonsammutusjärjestelmä on vaunussa yhtenäinen.Trewhitt: s. 90 Vaunumiehistö oli nelihenkinen, sillä vaunutyyppi tarvitsi ammusten lataajaa. Ampuja istuu rungossa edessä vasemmalla, muut miehistön jäsenet ovat torniin sijoitettuna. Tykki eli pääase on 105 mm vahvuinen. Apuaseet ovat tykin putken suuntainen 7,62 mm ja 12,7 mm (ilmatorjuntaa varten käytettävä) konekiväärit. Dieselmoottorissa on mekaaninen ahdin, ja V-12-mallisena voimalaitteena se antoi 730 hevosvoiman eli 544 kW:n tehon (sama moottorityyppi kuin Type 85:ssä). Tienopeudeksi saavutettiin enimmillään, kohtuulliseksi suoritusarvoksi katsottava 60 km/h. Taistelumassa on 38 tonnia ja toimintasäde 570 km. Vaunun vaihteisto on manuaalinen. Snorkkelin avulla Type 80 kykenee syväkahlaukseen. ==Lähteet== *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 (s. 90) === Viitteet === ==Aiheesta muualla== * *NORINCO Type 80 / Type 85 / Type 88 (militaryfactory.com) *http://www.tanks.net/1980s-tanks/type-80-main-battle-tank.html *http://www.army-guide.com/eng/product128.html *http://www.globalsecurity.org/military/world/china/type-80.htm *http://www.military-today.com/tanks/type_80.htm *http://tanknutdave.com/type-80-type-88-type-85/ Luokka:Norinco Luokka:Kiinalaiset taistelupanssarivaunut
Randstad Holding

Randstad Holding NV on alankomaalainen henkilöstöpalvelualan konserni, jolla on toimintaa 40 maassa. Randstad Holdingin perusti Frits Goldschmeding, joka on edelleen myös suurin yksittäinen osakkeenomistaja. Randstad Holding perustettiin vuonna 1960 nimellä Uitzendbureau Amstelveen ja nykyisen nimensä se otti käyttöön vuonna 1964. Randstad listautui Amsterdamin pörssiin vuonna 1990. Yhtiön perustaja ja toimitusjohtaja Frits Goldschmeding jäi eläkkeelle vuonna 1998. Vuosituhannen vaihteeseen mennessä Randstad oli laajentunut maailmanlaajuisesti yritysostojen kautta ja vuonna 2007 sillä oli toimintaa 20 maassa. Randstad osti vuonna 2016 yhdysvaltalaisen rekrytointipalvelu Monster Worldwiden 429 miljoonan dollarin kauppahinnalla. == Katso myös == * Luettelo Amsterdamin pörssissä noteeratuista yhtiöistä == Lähteet == ==Aiheesta muualla== * Randstad Holding Luokka:AEX-indeksi Luokka:Euronext 100 -indeksi Luokka:Alankomaalaiset pörssiyhtiöt Luokka:Henkilöstöalan yritykset
Jukka Hautamäki

Jukka Hautamäki (s. 1971 Oulu) on suomalainen kuva- ja mediataiteilija. Hautamäki työskentelee Helsingissä. Hän käyttää työskentelyssään tekoälyä, elektroniikkaa, ääntä, valoa ja videota. Ääni ja kuva(llisuus) tukevat kokonaisuutta, joka on usein installaatiomainen. Ilmaisun painotus on usein materiaalien dekontekstualisoinnissa, teoksien keskinäisessä vuorovaikutuksessa ja kokonaistunnelmassa. Hautamäki valmistui medianomiksi Turun ammattikorkeakoulun taideakatemian Digital Arts -koulutusohjelmasta 2005, mitä ennen hän opiskeli myös taidekorkeakoulussa Saksan Bremenissä ja tietotekniikkaa Turun yliopistossa.Jukka Hautamäki, Artnews.org Hän on valmistunut Kuvataiteen maisteriksi Taideyliopistosta 2014. Hän debytoi kuvataiteilijana Nuoret 2003 -näyttelyssä Taidehallissa Helsingissä. Hautamäen teoksia on ollut esillä yksityis- ja ryhmänäyttelyissä Suomessa ja ulkomailla, mm. Forum Box, Sculptor, Galleria Huuto ja MUU GalleriaMuu , Skaftfellissä Islannissa, Baltic Biennaalissa Pietarissa ja Avatar Centerissä Quebecissa. Hautamäki on Kuvanveistäjäliiton ja MUU ry:n jäsen. Hän on työskennellyt suomalaisen taiteen tunnettavuuden edistämiseksi perustetun Finnish Cultural Instituten residenssissä New Yorkissa.Ficultureny.fi Hän oli mukana Suomen taiteilijaseuran Taiteilijat 2010 -näyttelyssä.Artists.fi Hautamäelle myönnettiin valtion kolmivuotinen taiteilija-apuraha 2021. == Lähteet == Luokka:Suomalaiset taiteilijat (taiteen uudet alueet) Luokka:Vuonna 1971 syntyneet Luokka:Elävät henkilöt
System of the Animal

__NOTOC__ System of the Animal on yhdysvaltalaisen death metal -yhtyeen Pyrexian toinen studioalbumi. Se julkaistiin vuonna 1997 levymerkillä Serious Entertainment. Pathologically Explicit Recordings julkaisi albumin uudelleen vinyylinä vuonna 2012 bonuskappaleella varustettuna. == Kappaleet == # # # # # # # # == Kokoonpano == * Keith DeVito – laulu * Chris Basile – kitara * Ryan Harrison – basso * Rob Maresca – rummut == Arvostelut == * Chronicles of Chaos: 9/10 Chronicles of Chaos: Album review == Lähteet == == Aiheesta muualla == * * Luokka:Vuoden 1997 albumit Luokka:Pyrexian albumit
Seth Meyers

Seth Adam Meyers (s. 28. joulukuuta 1973 Bedford, New Hampshire) Viitattu 31.10.2013. on yhdysvaltalainen näyttelijä, koomikko, käsikirjoittaja ja tuottaja. Meyers oli huippusuositun Saturday Night Live -viihdeohjelman vakionäyttelijöitä vuodesta 2001 vuoteen 2014, ja toimi myös sarjan käsikirjoittajana. Kahdeksan vuoden ajan hän oli ohjelman Weekend Update -osion uutisankkuri.https://www.nytimes.com/2024/10/23/arts/television/seth- meyers-late-night.html Meyers korvasi vuonna 2014 toisen SNL-veteraanin Jimmy Fallonin NBC-kanavan Late Night -talk show’n juontajana. Fallon siirtyi samalla kanavan sisällä Jay Lenon paikalle The Tonight Show’n juontajaksi.Seth Meyers gets 'Late Night' host gig CNN. Viitattu 31.10.2013. Meyersin isännöimän Late Night with Seth Meyersin ensimmäinen jakso esitettiin NBC- kanavalla 24. helmikuuta 2014. Meyersillä on kuukausittainen stand up -esitys manhattanilaisessa teatterissa. Hänen esityksistään on tehty tallenteita kuten “Lobby Baby” (2019) ja “Dad Man Walking” (2024). == Yksityiselämä == Meyers meni kihloihin pitkäaikaisen tyttöystävänsä, ihmisoikeusasianajaja Alexi Ashen kanssa heinäkuussa 2013. Pari meni naimisiin Martha’s Vineyardilla 1. syyskuuta 2013. Heillä on kolme lasta. ==Lähteet== ==Aiheesta muualla== Luokka:Yhdysvaltalaiset elokuvanäyttelijät Luokka:Yhdysvaltalaiset koomikot Luokka:Yhdysvaltalaiset televisiokäsikirjoittajat Luokka:Yhdysvaltalaiset televisionäyttelijät Luokka:Yhdysvaltalaiset televisiotuottajat Luokka:Yhdysvaltalaiset ääninäyttelijät Luokka:Vuonna 1973 syntyneet Luokka:Elävät henkilöt
Roosa Lukkarinen

Roosa Karoliina Lukkarinen (s. 29. huhtikuuta 1992) on suomalainen koripalloilija. Takamiehenä pelaava Lukkarinen on Catz Lappeenrannan kasvatti. Hän on voittanut kaksi Suomen mestaruutta ja yhden Suomen cupin. == Elämä ja urheilu-ura == Lukkarinen nousi Lappeenrannan Catzin edustusjoukkueeseen kaudella 2009–2010. Seuranneella kaudella hän ei pystynyt pelaamaan leikkaukseen johtaneen polvivamman ja siitä seuranneen yhdeksän kuukauden pelikiellon vuoksi. Lukkarinen voitti Catzissa Suomen mestaruuden kausilla 2009–2010 ja 2011–2012 sekä Suomen cupin vuonna 2012.http://www.basket.fi/sarjat/pelaajat/pelaaja/?season_id=85881&player;_id=2020&league;_id=3 Kaudeksi 2012–2013 Lukkarinen muutti pääkaupunkiseudulle opintojen perässä ja edusti kauden verran Keravan Kori-80:aa. Hän kirjautti kauden aikana pääsarjauransa parhaat tilastolukemat, 8,9 pistettä ja 5,4 levypalloa ottelua kohden. Syksyllä 2013 Lukkarinen siirtyi edustamaan I-divisioonassa pelannutta Tampereen Pyrintöä. Hän pelasi kauden 10,0 pisteen ja 6,6 levypallon keskiarvoilla. Seuraavaksi kaudeksi hän siirtyi I-divisioonajoukkue Joensuun Katajaan. Lukkarinen lähti Katajasta kauden 2015–2016 jälkeen.http://www.karjalainen.fi/urheilu/item/102849-katajan-naisjoukkue- teki-useita-jatkosopimuksia Hän siirtyi kaudeksi 2016–2017 takaisin pääsarjatasolle, Espoo Basket Teamiin.http://www.basket.fi/uutiset/kaikki_uutiset/?x122462=41622358 Lukkarinen on kärsinyt useista loukkaantumisista: polvivammansa lisäksi hänen kätensä on murtunut ja nilkoissa on ollut myös ongelmia.http://yle.fi/uutiset/kiireinen_koripallolupaus/5493970 Hän on pelannut urallaan 23 A-nuorten maaottelua. === Yksityiselämä === Lukkarisen perheeseen kuuluvat äiti, isä, isosisko ja pikkuveli. Hän pelasi aikaisemmin myös jalkapalloa mutta luopui lajista polvivamman jälkeen. Lukkarinen kävi Kimpisen lukion urheilupainotteista linjaa ja opiskeli myös Laurea- ammattikorkeakoulussa. == Saavutukset == * Suomen mestaruus 2010 ja 2012 * Suomen cup 2012 == Lähteet == * Roosa Lukkarinen Suomen Koripalloliitto === Viitteet === == Aiheesta muualla == * Roosa Lukkarinen player profile eurobasket.com Luokka:Suomalaiset koripalloilijat Luokka:Vuonna 1992 syntyneet Luokka:Elävät henkilöt
Evan Turner

Evan Marcel Turner (s. 27. lokakuuta 1988 Chicago, Illinois) on yhdysvaltalainen koripalloilija, pelipaikaltaan heittävä takamies. Hän edustaa kaudella 2019–2020 NBA-liigassa pelaavaa Atlanta Hawksia. Ennen ammattilaisuraansa Turner pelasi yliopistokoripalloa Ohion osavaltionyliopiston joukkueessa. Turner oli NBA:n vuoden 2010 varaustilaisuuden toinen valinta, ja häntä ennen varattiin ainoastaan John Wall. Turner kaupattiin yhdessä Lavoy Allenin kanssa helmikuussa 2014 ensimmäisestä ammattilaisjoukkueestaan, Philadelphia 76ersista, Indiana Pacersiin. Tämän jälkeen hän on pelannut Boston Celticsissä ja vuosina 2016–2019 Portland Trail Blazersissa. Turnerilla on sponsorisopimus kiinalaisen urheiluvälinevalmistajan Li Ningin kanssa. == Lähteet == Luokka:Yhdysvaltalaiset koripalloilijat Luokka:Vuonna 1989 syntyneet Luokka:Elävät henkilöt
Pohjoismainen matkakortti

Pohjoismainen matkakortti oli aiemmin Suomessa käytössä ollut asiakirja, jolla Suomen kansalainen pääsi matkustamaan Pohjoismaihin. == Säännökset matkakortista == Pohjoismaisesta matkakortista säädettiin asetuksella vuonna 1930.Asetus pohjoismaisesta matkakortista (18.7.1930). Samana päivänä annettiin asetus myös Suomen–Viron matkakortista. Suomen kansalainen oli oikeutettu matkustamaan 1930-luvulla Ruotsiin, Norjaan, Tanskaan ja Islantiin sekä ulkomaanpassilla että pohjoismaisella matkakortilla. === Matkakortin hakeminen ja saaminen === Pohjoismaisen matkakortin antoi Suomen kansalaiselle sen paikkakunnan poliisiviranomainen, jossa asianomainen henkilö vakinaisesti asui. Matkakortti annettiin pyynnöstä vain henkilölle, joka oli tunnettu tai joka pystyi tyydyttävästi selvittämään henkilöllisyytensä. Matkakorttia oli henkilökohtaisesti pyydettävä. Matkakorttia ei annettu henkilölle, jolle vuoden 1927 passiasetuksenAsetus Suomen kansalaisten ulkomaanpasseista (15.12.1927). mukaan ei ollut lupa antaa esteettömyystodistusta ulkomaanpassin saamista varten. === Matkakortin voimassaolo === Pohjoismainen matkakortti oli voimassa kuusi kuukautta kortin antamispäivästä lukien, eikä sen voimassaoloaikaa saanut pidentää. Jos pohjoismaisen matkakortin haltijan vaimo ja viittätoista vuotta nuoremmat lapset halusivat matkustaa matkakortin haltijan mukana, heidän nimensä oli merkittävä matkakorttiin. === Pohjoismaalaiset Suomessa === Ruotsin, Norjan, Tanskan ja Islannin kansalaiset olivat oikeutettuja saapumaan Suomeen pohjoismaisella matkakortilla ulkomaanpassin lisäksi. Tällainen matkakortti oikeutti enintään kolmen kuukauden yhtämittaiseen oleskeluun Suomessa. Jos matkakortin haltija halusi oleskella maassa pidemmän ajan, hänen oli hankittava itselleen oleskelukirja. == Lähteet == === Lakiviitteet === Luokka:Matkustusasiakirjat
Suomen–Viron matkakortti

Suomen–Viron matkakortti oli Suomessa 1929–1940 käytössä ollut asiakirja, jolla Suomen kansalainen pääsi matkustamaan Viroon. == Säännökset matkakortista == Suomen–Viron matkakortista säädettiin asetuksella vuonna 1930.Asetus Suomen—Viron matkakortista (18.7.1930). Samana päivänä annettiin asetus myös pohjoismaisesta matkakortista. Suomen kansalainen oli oikeutettu matkustamaan 1930-luvulla Viroon sekä ulkomaanpassilla että Suomen–Viron matkakortilla. === Matkakortin hakeminen ja saaminen === Matkakortin antoi Suomen kansalaiselle sen paikkakunnan poliisiviranomainen, jossa asianomainen henkilö vakinaisesti asui. Matkakortti annettiin pyynnöstä vain henkilölle, joka oli tunnettu tai joka pystyi tyydyttävästi selvittämään henkilöllisyytensä. Matkakorttia oli henkilökohtaisesti pyydettävä. Matkakorttia ei annettu henkilölle, jolle vuoden 1927 passiasetuksenAsetus Suomen kansalaisten ulkomaanpasseista (15.12.1927). mukaan ei ollut lupa antaa esteettömyystodistusta ulkomaanpassin saamista varten. === Matkakortin voimassaolo === Suomen—Viron matkakortti oli voimassa kuusi kuukautta kortin antamispäivästä lukien, eikä sen voimassaoloaikaa saanut pidentää. Jos Suomen—Viron matkakortin haltijan vaimo ja viittätoista vuotta nuoremmat lapset halusivat matkustaa matkakortin haltijan mukana, heidän nimensä oli merkittävä matkakorttiin. === Viron kansalaiset Suomessa === Viron kansalaiset olivat oikeutettuja saapumaan Suomeen Suomen—Viron matkakortilla ulkomaanpassin sijasta. === Lainsäädäntö === * Asetus Suomen–Viron matkakortista, 28.6.1929/249, voimaan 1. heinäkuuta 1929 ** Valtioneuvoston päätös eräille postitoimistoille myönnetystä oikeudesta antaa Suomen–Viron matkakortteja, 28.6.1929/250, voimaan 28. kesäkuuta 1929 * Asetus Suomen–Viron matkakortista, 18.7.1930/265, voimaan 18. heinäkuuta 1930 * Asetus Suomen–Viron matkakortista, 6.9.1939/258, voimaan 10. syyskuuta 1939 * Asetus Suomen–Viron matkakortista annetun asetuksen kumoamisesta, 29.2.1940/71, voimaan 29. helmikuuta 1940. == Lähteet == === Lakiviitteet === ==Aiheesta muualla== * Luokka:Matkustusasiakirjat Luokka:Viron historia Luokka:Suomi 1930-luvulla‎
Meluaminen

Meluaminen oli aiemmin Suomessa vuoden 1889 rikoslain mukaan rikos. == Meluaminen kirkossa == Vuoden 1889 rikoslaissa säädettiin, että jos joku meluamalla tahallansa häiritsee jonkin Suomessa tunnustetun, luvallisen tai suvaitun uskontokunnan jumalanpalvelusta, kirkollista toimitusta tahi uskonnonharjoitusta, on rangaistus vankeutta korkeintaan kuusi kuukautta tai sakkoa.Rikoslaki (1889), 10. luku 3 §. 10. luku 3 §: Jos joku meluamalla tahi muulla tavoin pahennusta aikaan saattamalla tahallansa häiritsee – – jumalanpalvelusta, kirkollista toimitusta tahi uskonnonharjotusta; olkoon rangaistus vankeutta korkeintaan kuusi kuukautta taikka sakkoa enintään kolmesataa markkaa. == Meluaminen yleisellä paikalla == Vuoden 1889 rikoslaissa säädettiin myös, että jos joku yleisellä tiellä, kadulla, kulkuväylällä tai muussa julkisessa paikassa, taikka julkisessa toimituksessa tahi yleisessä kokouksessa meluamalla tai kiroilemalla häiritsee rauhaa, häntä on rangaistava sakolla taikka vankeudella korkeintaan kolmeksi kuukaudeksi.Rikoslaki (1889), 42. luku 7 §. 42. luku 7 §: Joka yleisellä tiellä, kadulla, kulkuväylällä, tahi muussa julkisessa paikassa, taikka julkisessa toimituksessa tahi yleisessä kokouksessa meluamalla tahi kiroilemalla häiritsee rauhaa, taikka harjottaa muuta ilkivaltaa, taikka matkaan saattaa häiriötä antamalla tulipalon tahi muun vaaran merkin, vaikka tietää, ettei sellaista vaaraa olekaan, rangaistakoon enintään kolmensadan markan sakolla taikka vankeudella korkeintaan kolmeksi kuukaudeksi. Tämä pykälä kumottiin vuonna 1998.(42 luvun) 7–8 § on kumottu lailla 24.7.1998/563. == Lähteet == === Lakiviitteet === Luokka:Rikokset Luokka:Suomen oikeushistoria
Raittiuspoliisi

Raittiuspoliisit () olivat 1920–1930-luvulla Suomen kunnissa toimihenkilöitä, jotka valvoivat väkijuomalain noudattamista. == Säännökset == Raittiuspoliisin tehtävänä oli vuoden 1928 päätöksen ja 1932 asetuksenAsetus raittiuslautakunnista ja raittiuspoliiseista (110/1932). mukaisesti raittiuslautakunnan antamien ohjeiden mukaan, yhteistoiminnassa paikkakunnan poliisiviranomaisten kanssa, valvoa väkijuomista annetun lainLaki väkijuomista 9.2.1932/45. ja sen nojalla annettujen säännösten noudattamista sekä tarpeen vaatiessa toimittaa etsintöjä. Raittiuspoliisien tuli olla hyvämaineisia, elämässään nuhteettomiksi ja raittiiksi tunnettuja henkilöitä. === Etsintäoikeuden myöntäminen === Raittiuspoliisin oikeuden toimittaa väkijuomalaissa mainittuja etsintöjä myönsi maaherra määräajaksi, enintään kahdeksi vuodeksi kerrallaan. Tällaista oikeutta ei voitu kenellekään myöntää ilman hänen omaa suostumustaan. Raittiuslautakunnan, joka teki esityksen etsintäoikeuden myöntämisestä, tuli hankkia ja esitykseen liittää raittiuspoliisiksi ehdotetun henkilön papintodistus tai muu henkilötodistus sekä selvitys siitä, että hän täyttää vaaditut kelpoisuusehdot ja on muutenkin tehtävään sopiva. Kun maaherra oli myöntänyt etsintäoikeuden, hänen oli annettava siitä todistus raittiuspoliisille sekä tieto asianomaiselle raittiuslautakunnalle ja poliisiviranomaisille. Valtuutenaan raittiuspoliisilla oli maaherran antama todistus, joka oli tarvittaessa esitettävä. === Raittiuspoliisin palkkio === Raittiuspoliisit saivat toimestaan palkkiota valtuuston päätöksen mukaan. Valtuustolla oli myös valta harkita, maksettiinko raittiuspoliiseille korvauksia matkakustannuksta. === Raittiuspoliisin erottaminen === Jos raittiuspoliisi käytti väärin etsintäoikeuttaan tai osoittautui sopimattomaksi toimeensa, maaherran oli peruutettava hänelle myönnetty etsintäoikeus. Tästä maaherran päätöksestä oli ilmoitettava viipymättä raittiuslautakunnalle ja poliisiviranomaisille. Päätös pantiin täytäntöön muutoksenhaun estämättä, ellei maaherra ollut toisin määrännyt. == Lähteet == ===Kirjallisuus=== === Lakiviitteet === ==Aiheesta muualla== * Valtioneuvoston päätös raittiuslautakunnista ja raittiuspoliiseista (208/1928). Luokka:Raittius Luokka:Suomen kunnallishallinto
Sukuunostettu maa

Sukuunostettu maa oli aiemmin Suomessa sellaista perimysmaata, jonka välittömästi olivat ostaneet joko vanhemmat lapsiltaan tai lapset vanhemmiltaan, taikka sellainen maa, joka oli tullut sukuunlunastetuksi sen jälkeen kun vanhemmat taikka lapset olivat maan myyneet. Tällainen maa oli sukuunlunastuksen alainen. == Lähteet == Luokka:Suomen oikeushistoria Luokka:Suomen asutus- ja yhteiskuntahistoria
Sukuunlunastus

Sukuunlunastus tarkoitti aiemmin Suomessa kiinteän omaisuuden myyjän sukulaisten oikeutta lunastaa itselleen kiinteistö, jonka omistaja tahtoi luovuttaa vieraalle. == Historia == Valtiollinen vaikutusvalta ja valtiollisten oikeuksien saavuttaminen oli Ruotsissa ja Suomessa aiemmin ollut riippuvainen kiinteän omaisuuden omistamisesta. Jokaiselle suvulle oli tärkeää, että maaomaisuus säilyi suvussa. === Lainsäädäntö === Koska näkemys sukuunlunastamisen oikeudesta oli yhteiskunnassa vakiintunut, tämä heijastui myös lainsäädäntöön. Vuoden 1734 lain maakaaressa säädettiin sen mukaisesti, että lunastusoikeus kuului kaikille myyjän sukulaisille takenevassa ja etenevässä polvessa sekä sivusukulaisille aina neljänteen polveen.Maakaari (1734) 6. luku 1 §. Sukuunlunastus tuotti kuitenkin ongelmia, koska se aiheutti huomattavaa epävakautta kiinteän omaisuuden omistusoikeussuhteissa ja selvää vahinkoa niille, joilta kiinteistöt tämän oikeuden nojalla lunastettiin. Lainsäätäjä puuttui tähän asiaan säätämällä vuonna 1878 asetuksenAsetus 27.6.1878., joka rajoitti sukuunlunastusoikeuden perimysmaahan antaen oikeuden ainoastaan myyjän lapsille ja vanhemmille. Samalla säilytettiin voimassa aiempi säännös siitä, ettei myyjän isä saanut lunastaa myyjän äidinpuoleista maata, eikä äiti isänpuoleista. Kuitenkin, jos isä peri lastensa äidinpuoleisen maan taikka äiti heidän isänpuoleisen maansa, ja tämä maa sitten myytiin, oli myyjän lähimmällä perillisellä oikeus lunastaa se sukuun. === Lakannut oikeus === 1900-luvulle tultaessa sukuunlunastusoikeus oli menettänyt kaikki edellytyksensä, ja se oli lakannut olemasta oikeutena. == Lähteet == === Lakiviitteet === Luokka:Suomen oikeushistoria Luokka:Kiinteistöoikeus
Käräjähuone

Käräjähuone oli aiemmin Suomessa valtion kihlakunnanoikeuksien istuntoja varten varaama toimitila. == Historiaa == Kihlakunnanoikeuksien käräjähuoneista vuonna 1925 annetulla laillaLaki kihlakunnanoikeuksien käräjähuoneista (17.7.1925) lakkautettiin tammikuun 1. päivästä 1926 alkaen manttaaliin pannun maan omistajien velvollisuus käräjäkartanon rakentamiseen ja kunnossapitoon. Vuodesta 1926 alkaen käräjähuoneet hankittiin ja niitä pidettiin kunnossa valtion toimesta ja kustannuksella. == Säännökset == Käräjähuoneista annetussa asetuksessa säädettiin käräjähuoneistoista seuraavaa:Asetus käräjähuoneistoista (17.7.1925).: Jokaisessa käräjäkunnassa, missä valtio ei hankkinut pysyvää käräjähuoneistoa, oli huoneiston toimittaminen käräjien pitämistä varten tarjottava urakalle kruununvoudin toimesta enintään kolmeksi kalenterivuodeksi kerrallaan. === Käräjähuoneiston laatu === Käräjähuoneistossa tuli olla riittävän avara istuntohuone, odotushuone käräjäyleisölle, oma huone oikeuden puheenjohtajalle sekä huone viralliselle syyttäjälle ja asianosaisten asiamiehille, paitsi jos maaherra oli harkinnut, että paikallisiin asunto-olosuhteisiin nähden pienempi käräjähuoneisto oli tyydyttävä. Se, joka otti pitääkseen käräjähuoneiston, oli velvollinen toimittamaan siihen tarpeellisen sisustuksen, lämmön ja valaistuksen sekä huolehtimaan sen siivouksesta. === Tarjoukset käräjähuoneiston pitämisestä === Kruununvoudin tuli julkisella kuulutuksella jokaisessa käräjäkuntaan kuuluvassa kunnassa kehottaa niitä, jotka halusivat ottaa käräjähuoneiston pitämisen urakalle, 30 päivän kuluessa lähettämään kruununvoudille kirjalliset tarjouksensa. Kruununvouti lähetti tehdyt tarjoukset sekä muut asiassa kertyneet asiakirjat kihlakunnantuomarille lausunnon saamista varten. Sitten kun kihlakunnantuomari oli lähettänyt lausuntonsa, tuli kruununvoudin toimittaa asiakirjat oman lausuntonsa ohella maaherralle, joka ratkaisi asian ja määräsi kruununvoudin tekemään kirjallisen sopimuksen sen kanssa, jonka tarjous oli hyväksytty. Ellei hyväksyttävää tarjousta ollut tehty, oli maaherran harkinnan mukaan joko käräjähuoneiston pitäminen tarjottava uudelleen urakalle tai hankittava huoneisto muulla tavalla. == Lähteet == === Lakiviitteet === Luokka:Oikeuslaitos Luokka:Suomen oikeushistoria Luokka:Tilat
Kalastustorppa

Kalastustorppa oli aiemmin Suomessa maatilan alue, joka oli kalastuksen varassa elävän henkilön asuttavana. == Säännökset == Kalastustorppien lunastamisesta vuonna 1924 annettu laki sääti kalastustorpista seuraavaa:Laki kalastustorppain lunastamisesta (18.1.1924). Kalastustorpaksi katsottiin sellainen maatilan alue, joka kalastusoikeuksineen tilan yksityisellä tai siihen ja muihin tiloihin kuuluvalla vesialueella on pääasiallisesti kalastuksen varassa elävän henkilön vuokralla hallittavana ja asuttavana tai asuttavaksi aiottu. Tällaisen kalastustorpan haltija oli oikeutettu lunastamaan sen itsenäiseksi. Sen tilan omistajalla, johon torppa kuului, oli myöskin valta vaatia, että torpan haltijan oli lunastettava torppa. Tarpeelliseksi katsotun vuokra-alueiden järjestelyn yhteydessä voitiin torppa määrätä lunastettavaksi asianosaisten tahdosta riippumatta. Lunastusvaatimus oli tehtävä ennen vuokrasuhteen päättymistä. == Lähteet == === Lakiviitteet === Luokka:Kiinteistöoikeus Luokka:Suomen asutus- ja yhteiskuntahistoria
Hampurin-Amerikan linja

Hampurin-Amerikan linja (Hamburg-Amerika-linie, perustamisvaiheessa Hamburg- Amerika-nische Paketfahrt-Aktien-Gesellschaft eli Hapag) oli vuonna 1847 perustettu laivanvarustamo. Se oli Saksan vanhin ja suurimpia laivayhtiöitä, jolla ensimmäisen maailmansodan alkaessa oli 175 merialusta. Yhtiö oli kasvanut Albert Ballinin johdolla suuryhtiöksi. Toisen maailmansodan syttyessä Hapagilla oli 111 merialusta. Se kuitenkin menetti 170 alusta ensimmäisen maailmansodan päättäneessä Versaillesin rauhassa, ja toisen maailmansodan kuluessa sille jäi jäljelle vain yksi alus. Vuonna 1960 sen laivasto oli jälleen kasvanut 50 alukseen, joiden yhteiskantavuus oli 320 000 btn. Yhtiö liikennöi pääasiassa Amerikkaan, Australiaan ja Aasiaan. Henkilökuntaa sillä oli 4 967 ja osakepääoma oli 52,3 milj. Saksan markkaa. Hapag fuusioitiin vuonna 1970 kilpailijansa Norddeutscher Lloydin kanssa, jolloin syntyi nykyinen Hapag-Lloyd. == Lähteet == == Aiheesta muualla == Luokka:Laivayhtiöt Luokka:Saksalaiset liikenneyhtiöt Luokka:Hampurin historia
Uhtuan sissit

Uhtuan sissit on Reino Lehväslaihon kirjoittama sotaromaani. Syksyllä 1943 luutnantti Reino Ritolan sissikomppania iskee vihollisen tukikohtaan kaukana Vienassa. == Lähteet == * Kirja WSOY:n sivulla * Uhtuan sissit Kansalliskirjaston luettelossa Luokka:Reino Lehväslaihon teokset Luokka:Vuoden 1989 kirjat
Strangers in the Night

”Strangers in the Night” (suom. Muukalaiset yössä) on Bert Kaempfertin säveltämä musiikkikappale vuoden 1966 elokuvasta Salainen tehtävä Lissabonissa. Laulun teki tunnetuksi Frank Sinatra samana vuonna. Sinatran levytys palkittiin viidellä Grammy-palkinnolla. ”Strangers in the Night” jäi Sinatran ainoaksi rock and roll -aikakauden listaykköseksi. Suomeksi kappaleen on levyttänyt Marton Garam vuonna 1966 Tuula Valkaman sanoittamana. Tapani Kansa levytti oman suomennoksensa kappaleesta vuonna 1993. Ranskalainen säveltäjä Philippe Gérard nosti vuonna 1968 plagiarismikanteen Kaempfertia vastaan sanoen, että kappale perustuu hänen säveltämäänsä "Tango magique'iin", jonka Chappells julkaisi New Yorkissa vuonna 1953 nimellä ”Magic Tango”. Pariisilainen tuomioistuin kuitenkin hylkäsi syytteet kaksi vuotta kestäneen tutkimuksen jälkeen. == Lähteet == Luokka:Vuoden 1966 kappaleet Luokka:Bert Kaempfertin säveltämät kappaleet Luokka:Golden Globe -palkitut kappaleet Luokka:Billboard Hot 100 -listan ykköset
Mika Ketola

Mika Antero Ketola (s. 1. toukokuuta 1984 Forssa) on suomalainen pikajuoksija. Hän edustaa Turun Urheiluliittoa ja hänen valmentajanaan toimii Altti Eskola. Kalevan kisoista Ketola on voittanut pronssia 200 metrin juoksussa vuonna 2008. Tämän lisäksi hän on saavuttanut viestijuoksun SM-kisoista kaksi hopeaa ja kaksi pronssia 4 × 100 metrin viestijuoksussa sekä hopeaa 4 × 400 metrin viestijuoksussa. Sisäratojen SM-kilpailuista Ketola on voittanut 200 metrin juoksun pronssia vuonna 2011. == Lähteet == Luokka:Suomalaiset pikajuoksijat Luokka:Vuonna 1984 syntyneet Luokka:Elävät henkilöt
Jöri Kindschi

Jöri Kindschi (s. 8. lokakuuta 1986 Davos) on sveitsiläinen maastohiihtäjä. Maastohiihdon maailmancupissa Kindschi kilpaili ensimmäisen kerran Kuusamossa marraskuussa 2006 sijoittuen perinteisen hiihtotavan sprintissä 66:nneksi. Ensimmäiset maailmancupin pisteensä hän saavutti Davosin vapaan hiihtotavan sprintissä joulukuussa 2008 oltuaan 28:s. Kymmenen parhaan joukkoon hän sijoittui ensimmäisen kerran Düsseldorfissa joulukuussa 2011 oltuaan vapaan hiihtotavan sprintissä yhdeksäs. Parhaimmillaan hän on sijoittunut maailmancupissa kuudenneksi Quebecin vapaan hiihtotavan sprintissä joulukuussa 2012. Oslon MM-kilpailuissa 2011 Kindschi sijoittui vapaan hiihtotavan sprintissä 38:nneksi ja parisprintissä 16:nneksi. Val di Fiemmen MM- kilpailuissa 2013 Kindschi sijoittui parisprintissä 15:nneksi Eligius Tamborninon kanssa. == Lähteet == == Aiheesta muualla == *Jöri Kindschin kotisivut Luokka:Sveitsiläiset maastohiihtäjät Luokka:Vuonna 1986 syntyneet Luokka:Elävät henkilöt
Miika Takala

Miika Juhana Takala (s. 4. heinäkuuta 1978 Vähäkyrö) on suomalainen kestävyysjuoksija, joka edustaa Jyväskylän Kenttäurheilijoita. Hänen valmentajanaan toimii Antero Liukkonen. Kalevan kisoissa Takala on voittanut 10 000 metrin juoksussa SM-hopeaa vuonna 2008. Lisäksi hän on saavuttanut puolimaratonin SM-hopeaa vuosina 2012 ja 2015 sekä maratonilla SM-kultaa 2013, SM-hopeaa 2009 ja SM-pronssia 2017. Viestijuoksun SM-kisoissa Takala on ollut voittamassa kolmea pronssia 4 × 1 500 metrin viestijuoksussa (2007, 2008, 2010), minkä lisäksi hänellä on maastojuoksun pitkän matkan joukkuekilpailun SM-kultaa vuosilta 2012 ja 2018, hopeaa vuosilta 2011, 2013 ja 2019 sekä pronssia vuodelta 2016 sekä maastojuoksun sekajoukkuekilpailussa pronssia 2021. Takala asui nuoruudessaan kahdeksan vuotta Tansaniassa. Hänen Jyväskylän yliopistossa tekemänsä yhteiskuntapolitiikan pro gradunsa vuodelta 2004 on nimeltään Lähetyslasten sopeutuminen Suomeen – näkökulmina sosiaalinen pääoma, identiteetti, muukalaisuus ja yhteisö ja sosiaalityön pro gradunsa vuodelta 2014 nimeltään Parempi pelata kuin pysyä paikoillaan – Liikunnan merkitys swahilin kielisten maahanmuuttajien kotoutumisessa. == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1978 syntyneet Luokka:Elävät henkilöt
Sanni Klemelä

Sanni Klemelä (s. 7. maaliskuuta 1990) on suomalainen kestävyysjuoksija. Hän edustaa Forssan Salamaa ja hänen valmentajanaan on vuodesta 2007 lähtien toiminut Pekka Lehtinen. Kalevan kisoista Klemelä on voittanut 5 000 metrin juoksussa pronssia vuonna 2008. Lisäksi hän on saavuttanut maastojuoksun joukkuekilpailun hopeaa vuonna 2013 ja sisäratojen SM-kilpailuissa pronssia 3 000 metrin juoksussa vuonna 2009.http://www.tilastopaja.org/db/fi/atw.php?ID=8653 == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1990 syntyneet Luokka:Elävät henkilöt
Arnold Wolfendale

Arnold Whittaker Wolfendale (25. kesäkuuta 1927 Rugby, Warwickshire – 21. joulukuuta 2020) oli brittiläinen tähti­tieteilijä ja Royal Societyn jäsen. Hän toimi Kuninkaallisena tähti­tieteilijänä (Astronomer Royal) vuosina 1991–1995 ja European Physical Societyn puheen­johtajana 1999–2001. == Elämäkerta == Wolfendalen perhe muutti Flixtoniin lähelle Manchesteria hänen ollessaan 18 kuukauden ikäinen. Hän kävi koulua Stretford Grammar Schoolissa Manchesterissa ja opiskeli myöhemmin Manchesterin yliopistossa. Siellä hän suoritti seuraavat tutkinnot: Bachelor of Science 1948, Doctor of Philosophy 1953 ja Doctor of Science 1970. Wolfendale toimi opetusvirassa Manchesterin yliopistossa 1951–1956 ja Durhamin yliopiston fysiikan professorina 1956–1992. Hän on toiminut myös Ceylonin ja Hongkongin yliopistoissa. Durhamissa hän oli laitoksen esimies ja jatkaa siellä yhä emeritusprofessorina. Wolfendale on tutkinut erityisesti kosmista säteilyä. Vuonna 1951 Wolfendale meni naimisiin Aydrey Darbyn kanssa, ja heille syntyi kaksos­pojat. Audrey Darby kuoli vuonna 2007. Wolfendale kuoli 93-vuotiaana 21. joulukuuta 2020. ==Tunnustuksia== Wolfendale valittiin Royal Astronomical Societyn jäseneksi 1973 ja Royal Societyn jäseneksi 1977. Hän toimi Astronomer Royalina 1991–1995. Wolfendale lyötiin ritariksi vuonna 1995. Vuonna 1996 hänestä tuli kokeellisen fysiikan professori Royal Institution of Great Britainissa. Hänen mukaansa on nimetty luentosali Durhamin yli­opiston uudessa Calman Learning Centressa. Hän on Bukarestin yliopiston kunniatohtori ja Bulgarian tiedeakatemian ulko­maalainen jäsen. Hän on ollut Academia Europæan jäsen vuodesta 1998.https://www.ae- info.org/ae/Member/Wolfendale_Arnold ==Lähteet== Luokka:Brittiläiset tähtitieteilijät Luokka:Vuonna 1927 syntyneet Luokka:Vuonna 2020 kuolleet Luokka:Royal Societyn jäsenet Luokka:Academia Europæan jäsenet